— На жаль, айчынныя вытворцы тэлевізійнай тэхнікі своечасова не зарыентаваліся і спазніліся, на наш погляд, з засваеннем і выпускам прыёмнай апаратуры. Сёння сітуацыя выпраўляецца. Вытворцы і гандаль прапануюць насельніцтву шырокі выбар мадэляў тэлевізараў і прыставак. Кошт прыставак складае прыкладна ад 250 тысяч беларускіх рублёў. Аказанне ж дапамогі малазабяспечаным грамадзянам у набыцці прыёмнага абсталявання для прагляду тэлевізійных праграм у лічбавым фармаце можа быць арганізавана на месцах, па меркаванні кіраўнікоў мясцовых выканаўчых і распарадчых органаў. Ёсць і іншыя механізмы забеспячэння насельніцтва тэлевізійнымі прыстаўкамі. Напрыклад, на тэрыторыі Мінскага раёна арганізавана камерцыйнае вяшчанне ў лічбавым фармаце, і аператар прадастаўляе сваім абанентам неабходнае абсталяванне.